open-index/open-wikipedia-markdown huggingface dataset:
Σχέσεις Κύπρου και Βουλγαρίας

Οι **σχέσεις Κύπρου και Βουλγαρίας** αναφέρονται στις διπλωματικές σχέσεις μεταξύ Κύπρου και Βουλγαρίας. Οι σχέσεις μεταξύ των δύο χωρών είναι στενές και η Βουλγαρία ήταν μία από τις πρώτες χώρες που αναγνώρισαν την Κυπριακή ανεξαρτησία το 1960, οδηγώντας στον εορτασμό για τα 50 χρόνια διπλωματικών σχέσεων μεταξύ των δύο χωρών το 2010. Οι σχέσεις αυτές εξελίχθηκαν θετικά στη διεθνή σκηνή καθώς και στο εμπόριο και στρατηγικών υποθέσεων. Η Βουλγαρία έχει μία πρεσβεία στη Λευκωσία και γενικό προξενείο στη Λεμεσό. Η Κύπρος έχει πρεσβεία στη Σόφια και ένα παράρτημα στο Μπουργκάς. Και οι δύο χώρες είναι πλήρη μέλη της Ευρωπαϊκής Ένωσης.
## Ιστορία
Οι δεσμοί μεταξύ των δύο χωρών χρονολογούνται σε πάνω από διακόσια χρόνια, όταν βούλγαροι επαναστάτες που αγωνίζονταν κατά των Οθωμανών συνελήφθησαν και μεταφέρθηκαν στη Λευκωσία. Κατά τη διάρκεια της φυλάκισής τους, ανέπτυξαν δυνατές φιλίες με τους ντόπιους. Μάλιστα ένας από τους κρατούμενους έγραψε ένα ενημερωτικό ημερολόγιο για τη ζωή στη Λευκωσία το 1800.

## Εκπαιδευτικές σχέσεις
[μικρογραφία|Πίνακας του [Ιωάννης ο Ευαγγελιστής|Ιωάννη του Ευαγγελιστή από τη Κύπρο στο Ερευνητικό Κέντρο Ντούιτσεφ στη Σόφια]]
Τις τελευταίες πέντε δεκαετίες, μέχρι και 5.000 Κύπριοι φοιτητές έχουν πάει στη Βουλγαρία από υποτροφίες που χορήγησε η κυβέρνηση της Βουλγαρίας. Η Υπουργός εργασίας Σωτηρούλα Χαραλάμπους και ο κυβερνητικός εκπρόσωπος Στέφανος Στεφάνου, είναι δύο από τους πιο υψηλόβαθμους βουλγαρόφωνους αξιωματούχους. Σήμερα υπάρχουν γύρω στους 800 Κύπριους φοιτητές στη Βουλγαρία. Πιο συγκεκριμένα ο κυβερνητικός εκπρόσωπος Στεφάνου σπούδασε στην Ακαδημία Κοινωνικών Επιστημών και Κοινωνικής Διοίκησης της Σόφιας (1984-1989) λαμβάνοντας πτυχίο Πολιτικών Επιστημών. Κατά τη διάρκεια των σπουδών του συμμετείχε ενεργά στο Φοιτητικό Κίνημα και διετέλεσε Πρόεδρος της Φοιτητικής οργάνωσης Κυπρίων Βουλγαρίας.

## Οικονομική συνεργασία
Η Κύπρος είναι ισχυρός επενδυτής στη Βουλγαρία, με τις κυπριακές επενδύσεις να φτάνουν τα €1,7 δισ. ευρώ το 2010. Υπό την αιγίδα του Κυπριακού εμπορικού και βιομηχανικού Επιμελητηρίου έχει ιδρυθεί μια ένωση με το όνομα "ΕΠΙΧΕΙΡΗΜΑΤΙΚΗ ΕΝΩΣΗ ΚΎΠΡΟΣ-ΒΟΥΛΓΑΡΊΑ" και εφεξής η "Ένωση" και έχει σκοπό την προαγωγή, επέκταση και ενθάρρυνση των οικονομικών και εμπορικών σχέσεων μεταξύ της Κυπριακής Δημοκρατίας και της Δημοκρατίας της Βουλγαρίας.

## Δείτε επίσης
* Βουλγαρική διασπορά
* Εξωτερικές σχέσεις της Βουλγαρίας
* Διεθνείς σχέσεις της Κύπρου

## Παραπομπές


Κατηγορία:Διμερείς σχέσεις της Βουλγαρίας
Κατηγορία:Διμερείς σχέσεις της Κύπρου
Σχέσεις Κύπρου και Μάλτας

Οι **σχέσεις Κύπρου–Μάλτας** αναφέρονται στις εξωτερικές σχέσεις μεταξύ της Κύπρου και της Μάλτας. Οι δύο χώρες έχουν την ιδιότητα μέλους της Ευρωπαϊκής Ένωσης και τηςΚοινοπολιτείας των Εθνών. Η Κύπρος εκπροσωπείται στη Μάλτα μέσω της διαπιστευμένης πρεσβείας στη Ρώμη (Ιταλία). Η Μάλτα εκπροσωπείται στην Κύπρο μέσω της διαπιστευμένης πρεσβείας στην Αθήνα (Ελλάδα). Οι πολιτικές σχέσεις είναι στενές λόγω των ομοιοτήτων ανάμεσα στις 2 χώρες (ιστορικές, οικονομικές και περιφερειακές). Είναι οι δύο νησιωτικές χώρες της Μεσογείου. Από το Μάιο του 2004 είναι μέλη στην Ευρωπαϊκή Ένωση.

## Ιστορία
Οι Ιππότες του Αγίου Ιωάννη έχουν μακρά ιστορία στην Κύπρο, προτού υποχωρήσουν στη Μάλτα, και ήταν ακόμα μια σημαντική δύναμη στη Μεσόγειο.

Το 2005, ο Ύπατος Αρμοστής της Μάλτας για τη Κύπρο Τζον Μπάλζαν υποσχέθηκε υποστήριξη για την επανένωση της Κύπρου προς τον Πρόεδρο της Κύπρου Τάσο Παπαδόπουλο.

Οι άριστες σχέσεις μεταξύ της Κύπρου και της Μάλτας, καθώς και η ανάγκη για την περαιτέρω προώθηση της Μεσογειακής διάστασης των δύο χωρών ήταν μεταξύ των θεμάτων που συζητήθηκαν μεταξύ του Υπουργού Εξωτερικών Μάρκου Κυπριανού με τον Πρόεδρο της Μάλτας Έντι Φενέκ Αντάμι. Ο Κυπριανού έγινε δεκτός από τον Πρόεδρο της Μάλτας στο πλαίσιο της επίσκεψής του στη χώρα μεταξύ 20 και 21 Ιουλίου 2008. Υπήρξε συμφωνία για κοινή χρήση του κτιρίου της Διπλωματικής Αποστολής της Δημοκρατίας της Κύπρου στο Τελ Αβίβ με τις διπλωματικές υπηρεσίες της Μάλτας. Επίσης, συζητήθηκε η καθιέρωση κοινής διπλωματικής εκπροσώπησης Κύπρου-Μάλτας στη Ραμάλα.

## Δείτε επίσης

* Διεθνείς σχέσεις της Κύπρου
*Διεθνείς σχέσεις της Μάλτας

## Παραπομπές

Κατηγορία:Διμερείς σχέσεις της Κύπρου
Σχέσεις Κύπρου και Ρωσίας

Οι **σχέσεις Κύπρου και Ρωσίας** αναφέρεται στις διμερείς εξωτερικές σχέσεις μεταξύ της Κυπριακής Δημοκρατίας και της ρωσικής Ομοσπονδίας. Η ΕΣΣΔ είχε συνάψει διπλωματικές σχέσεις με τα νέα ανεξάρτητη Δημοκρατία της Κύπρου, στις 18 Αυγούστου 1960. Η συνεργασία μεταξύ των δύο χωρών έχει αυξηθεί από τη δεκαετία του 1990 και την πτώση της ΕΣΣΔ.
## Πολιτικές σχέσεις
μικρογραφία|Ο πρόεδρος της Κύπρου στη Ρωσία τον Νοέμβριο του 2008
Όταν η Κύπρος απέκτησε την ανεξαρτησία της από το Ηνωμένο Βασίλειο στις 16 Αυγούστου 1960, η ΕΣΣΔ αναγνώρισε το νέο ανεξάρτητο κράτος, στις 18 Αυγούστου. Μετά την διάλυση της Σοβιετικής Ένωσης, η Κύπρος αναγνώρισε τη ρωσική Ομοσπονδία ως διάδοχο κράτος της πρώην Ένωσης, στις 7 Απριλίου 1992.

## Στρατιωτικές σχέσεις
Τον Ιανουάριο του 1997, η Κύπρος υπέγραψε συμφωνία με τη Rosvooruzheniye για την πώληση και παράδοση των 40 πυραύλων S-300PMU-1. Η πώληση αποτιμήθηκε σε 200 εκατ. δολάρια, γεγονός που προκάλεσε εντάσεις με την Τουρκία, που απείλησε να αποκλείσει το νησί για να σταματήσει την παράδοση, ενώ δεν απέκλεισε την στρατιωτική δράση. Εκπρόσωπος του ρωσικού Υπουργείου Εξωτερικών δήλωσε ότι η συμφωνία ήταν σε καθαρά εμπορική βάση, και απέρριψε τις αντιλήψεις ότι η συμφωνία μπορεί να είναι υπεύθυνη για τις εντάσεις στην Κύπρο, επισημαίνοντας ότι η Ρωσία είχε προτείνει την αποστρατικοποίηση του νησιού. Παρά τις ενστάσεις από ορισμένες πλευρές, ο Ρώσος υπουργός Εξωτερικών Γεβγκένι Πριμακόφ, δήλωσε τον Φεβρουάριο του 1998, η Ρωσία είχε την πρόθεση να παραδώσει τους πυραύλους στους Κυπρίους και σημείωσε ότι είναι αμυντικά όπλα. Μετά τις τουρκικές αντιρρήσεις, οι πύραυλοι μεταφέρθηκαν στην Ελλάδα.

## Οικονομικές σχέσεις
μικρογραφία|Ρωσο-Κυπριακές συνομιλίες.
Η Κύπρος είναι επίσημα ο τρίτος μεγαλύτερος ξένος επενδυτής στη ρωσική οικονομία. Στις 22 Μαρτίου, 2005 υπογράφτηκε Μνημόνιο Συνεργασίας μεταξύ του υπουργείου Εμπορίου και Οικονομικής Συνεργασίας, της Δημοκρατίας του Ταταρστάν και το Υπουργείο Εμπορίου, Βιομηχανίας και Τουρισμού της Κυπριακής Δημοκρατίας.

Η μονομερής απόφαση από την Ευρωπαϊκή Ένωση τον Μάρτιο του 2013, για το κούρεμα των λογαριασμών στις κυπριακές τράπεζες για τη χρηματοδότηση του ταμείου διάσωσης αντιμετωπίστηκε με οργή από τους εκπροσώπους του ρωσικού κράτους.

## Επίσημη επίσκεψη ρώσου προέδρου στην Κύπρο
Ο Ντμίτρι Μεντβέντεφ και ο Πρόεδρος Δημήτρης Χριστόφιας συναντήθηκαν στη Λευκωσία στις 10 Οκτωβρίου 2010 και συζήτησαν ένα ευρύ φάσμα θεμάτων, συμπεριλαμβανομένης της συνεργασίας στην οικονομία, τη χρηματοδότηση, τον τουρισμό και ανθρωπιστικό τομέα.
[μικρογραφία|Συνέντευξη τύπου μετά ρωσο-Κυπριακές συνομιλίες στη [Λευκωσία]]

## Πρεσβεία
δεξιά|μικρογραφία|Πρεσβεία της Κύπρου στη Μόσχα
Το κτίριο της πρεσβείας βρίσκεται στην οδό Ποβάρσκαγια 9 () στην περιφέρεια Αρμπάτ της Μόσχας  

## Δείτε επίσης
* Διεθνείς σχέσεις της Κύπρου

## Εξωτερικοί σύνδεσμοι
* Πρεσβεία της Κύπρου στη Μόσχα (στα ελληνικά, ρώσικα, αγγλικά)

## Αναφορές


Κατηγορία:Διμερείς σχέσεις της Κύπρου
Κατηγορία:Διμερείς σχέσεις της Ρωσίας
Πρέμυσλ Β΄ της Οπάβα

Ο **Πρέμυσλ/Πρζέμκο Β΄**, τσεχ. Přemysl II. (π. 1424 - 16 Ιουνίου 1478) από τον Οίκο των Πρεμυσλιδών ήταν τιτουλάριος δούκας της Οπάβα (1433-78) και μέλος τού Συλλόγου τού καθεδρικού στο Βρόκλαβ (1466-78).

## Βιογραφία
Ήταν ο πέμπτος γιος τού Πρέμυσλ Α΄ δούκα της Οπάβα και της τρίτης συζύγου του Ελένα της Βοσνίας.

Το 1433 διαδέχθηκε τον πατέρα του με τα αδέλφια του. Επειδή ήταν 11 ετών ο πρωτότοκος αδελφός του Βεντσέσλαος Β΄ ανέλαβε την κηδεμονία των μικρότερων αδελφών του. Ο δευτερότοκος αδελφός Νικόλαος Δ΄ (από τον 1ο γάμο τού πατέρα του), ήδη ενήλικος, έγινε κύριος τού Ζλάτε Χόρυ. Οι άλλοι αδελφοί ήταν οι Γουλιέλμος, Ερνέστος (από τον 2ο γάμο) και Πρέμυσλ Β΄. Ο πατέρας τους είχε ορίσει με τη διαθήκη του να μη διαιρεθεί το δουκάτο, όμως το 1435 το μοίρασαν: ο Πρέμυσλ Β΄ επρόκειτο να ακολουθήσει εκκλησιαστική σταδιοδρομία και μάλλον δεν έλαβε γη.

Σπούδασε θεολογία στα Πανεπιστήμια της Κρακοβίας και της Βιέννης. Στο δεύτερο έγραψε την αστρολογική πραγματεία *Practice verissima domini ducis Przsenikonis data per dominum Petrum presbiterumde Oppavia Ludvico ad faciendam veram et perfectum lunam*. Περί το 1455 επέστρεψε στο Βρόκλαβ, όπου έγινε μέλος τού Συλλόγου τού καθεδρικού από το 1446. Το 1462 ορίστηκε κοσμήτωρ στο ναό τού Τιμίου Σταυρού στο Βρόκλαβ.

Το 1464 διαφώνησε με τον ανιψιό του Ιωάννη Β΄ για την ιδιοκτησία τού Φούλνεκ. Το ίδιο έτος έπρεπε να παραιτηθεί από τη διεκδίκηση μέρους της Οπάβα, καθώς ο Γεώργιος του Πόντεμπραντυ αγόρασε όλο το δουκάτο από τους συγγενείς τού Πρέμυσλ Β΄. Ο ίδιος ωστόσο συνέχισε να χρησιμοποιεί τον τίτλο. Περί το 1465 έγινε αρχιμανδρίτης στο Βρόκλαβ. Το 1467 ο Ιάκωβος του Ρόζμμπερκ επίσκοπος τού Βρόκλαβ απεβίωσε και ο Πρέμυσλ Β΄ υπηρέτησε ως διοικητής της επισκοπής. Αν και ως υποψήφιος εθεωρείτο πιθανός διάδοχος, η θέση τού επισκόπου δόθηκε τελικά στον Ροδόλφο τού Ρύντεσαϊμ, που πιο πριν είχε υπηρετήσει ως απεσταλμένος τού πάπα (legatus) στη Βοημία και τη Γερμανία.

Ήταν ένας περίφημος επιστήμων, εκπαιδευμένος στα πεδία της θεολογίας, αστρολογίας και αλχημείας. Απεβίωσε το 1478, άγαμος και τάφηκε στο ναό τού Τιμίου Σταυρού στο Βρόκλαβ. Ο τάφος του διατηρείται ως τις ημέρες μας.

## Πηγές
* Rudolf Žáček: Dějiny Slezska v datech, Prague, 2004, ISBN 80-7277-172-8, p. 438
* Zdeněk Měřínský: Marginálie k životním osudům Přremysla III. Opavského, in: Od Knížat ke Králům, ISBN 978-80-7106-896-9, p. 424–425

Κατηγορία:Οίκος των Πρεμυσλιδών
Νικόλαος Γ΄ της Οπάβα

Ο **Νικόλαος Γ΄**, τσεχ. Mikuláš III. (π. 1339 - 9 Ιουλίου 1394) από τον Οίκο των Πρεμυσλιδών ήταν δούκας της Οπάβα (1367-77) και δούκας τού Γκλουμπτσύτσε (1377-94).

## Βιογραφία
Ήταν ο δευτερότοκος γιος τού Νικολάου Β΄ δούκα της Οπάβα και της Χέντβιχ των Πιαστ-Σιλεσίας, κόρης τού Κορράδου Α΄ δούκα της Ολεσνίτσα/Ελς. Ήταν ο μόνος γιος του από τον δεύτερο γάμο του.

Το 1365 διαδέχθηκε τον πατέρα του μαζί με τους αδελφούς του. Στην αρχή κυβέρνησαν από κοινού· το 1367 διαίρεσαν την κτήση: ο πρωτότοκος Ιωάννης Α΄ (από τον 1ο γάμο) έλαβε το Ράτσιμπορς (και τη συγκυβέρνηση στην Οπάβα), ενώ οι υπόλοιποι, ο Νικόλαος Γ΄, ο Βεντσέσλαος Α΄ και ο Πρέμυσλ Α΄ συνέχισαν να κυβερνούν μαζί. Το 1377 μοίρασαν την Οπάβα και ο Ιωάννης Α΄ έλαβε το Κρνοβ, ο Νικόλαος Γ΄ απέσπασε το Γκλουμπτσύτσε, ενώ οι Βεντσέσλαος Α΄ και Πρέμυσλ Α΄ το υπόλοιπο της Οπάβα.

To 1381 απεβίωσε ο Βέντσεσλας Β΄ και το μερίδιό του κληρονόμησε ο Πρέμυσλ Α΄. Ο Νικόλαος Γ΄ είχε συνεχώς οικονομικές δυσκολίες και τελικά υποθήκευσε τις περιοχές του Γκλουμπτσύτσε, Ζλάτε Χόρυ, κ.ά. στον θείο του Κορράδο Β΄ δούκα της Λέγκνιτσα/Ελς. Το 1394 απεβίωσε άγαμος και τον κληρονόμησε ο Πρέμυσλ Α΄, που κατάφερε να αποπληρώσει το χρέος και να ανακτήσει το μερίδιο αυτό τού δουκάτου.

## Πηγές
* Ludwig Petry et al.: Geschichte Schlesiens, vol. 1, Sigmaringen, 1988, ISBN 3-7995-6341-5, pp. 171 and 184.
* Hugo Weczerka (ed.): Handbuch der historischen Stätten: Schlesien, Stuttgart, 1977, ISBN 3-520-31601-3, genealogical tables on pages 600 and 601.

Κατηγορία:Οίκος των Πρεμυσλιδών
Βεντσέσλαος Α΄ της Οπάβα

Ο **Βεντσέσλαος Α΄**, τσεχ. Václav I. (π. 1361 - 1381) από τον Οίκο των Πρεμυσλιδών ήταν δούκας της Οπάβα στο 1/2 τού Γκλουμπτσύτσε (1367-81).

## Βιογραφία
Ήταν ο τρίτος γιος τού Νικολάου Β΄ δούκα τού Ράτσιμπορς & της Οπάβα και της τρίτης συζύγου του Γιούντιτ των Πιαστ-Σιλεσίας, κόρης τού Μπολέσλαφ δούκα τού Νήμοντλιν (γερμαν. Φάλκενμπερκ).

Το 1365 διαδέχθηκε τον πατέρα του με τους αδελφούς του. Ο πρωτότοκος αδελφός Ιωάννης Α΄ (από τον 1ο γάμο τού πατέρα του) ανέλαβε την κηδεμονία των μικρότερων και έγινε δούκας τού Ράτσιμπορς· στην Οπάβα ήταν δούκας μαζί με τους αδελφούς του. Το 1367 διαίρεσαν την Οπάβα. Το 1377 οι ομομήτριοι αδελφοί Βεντσέσλαος Α΄ και Πρέμυσλ Α΄ ενηλικιώθηκαν και έγινε νέα διαίρεση: ο Ιωάννης Α΄ έλαβε το δουκάτο τού Κρνοβ και την κυριότητα τού Μπρούνταλ, το Γκλουμπτσύτσε αποσπάστηκε από την Οπάβα και δόθηκε στον Νικόλαο Γ΄ (από τον 2ο γάμο) και οι Βεντσέσλαος Α΄ και Πρέμυσλ Α΄ έλαβαν το υπόλοιπο της Οπάβα.

Απεβίωσε το 1381 άγαμος σε ηλικία 20 ετών. Ο αδελφός του Πρέμυσλ Α΄ κληρονόμησε το μερίδιό του στην Οπάβα.

## Παραπομπές


## Πηγές
* Ludwig Petry et al.: Geschichte Schlesiens, vol. 1, Sigmaringen, 1988, ISBN 3-7995-6341-5, pp. 171 and 184.
* Hugo Weczerka (ed.): Handbuch der historischen Stätten: Schlesien, Stuttgart, 1977, ISBN 3-520-31601-3, genealogical tables on pages 600 and 601.

Κατηγορία:Οίκος των Πρεμυσλιδών
Ιωάννης Α΄ της Οπάβα-Ράτιμπορ

Ο **Ιωάννης Α΄**, τσεχ. Jan I. (π. 1322 - π. 1381) από τον Οίκο των Πρεμυσλιδών ήταν δούκας τού Ράτσιμπορς (1365-81). Στην αρχή ήταν δούκας της Οπάβα μαζί με τους τρεις αδελφούς του (1367-77), μετά μόνο στο Κρνοβ και Μπρούνταλ (1377-81).

## Βιογραφία
Ήταν ο πρωτότοκος γιος τού Νικολάου Β΄ δούκα της Οπάβα & Ράτσιμπορς (γερμαν. Ράτιμπορ) και της 1ης συζύγου του Άννας των Πιαστ-Σιλεσίας, κόρης τού Πσέμυσλαφ δούκα τού Ράτσιμπορς (πολων. Ρατσίμπους).

Ο Λέσεκ δούκας τού Ράτσιμπορς, αδελφός της Άννας και τελευταίος από τον Οίκο του δούκας τού Ράτσιμπορς, απεβίωσε το 1336 χωρίς απογόνους και το δουκάτο επέστρεψε στο στέμμα της Βοημίας. Τότε ο Ιωάννης της Βοημίας το παραχώρησε ως αμοιβή στον υποστηρικτή του Νικόλαο Β΄. Έτσι το κληρονόμησε ο μόνος γιος του από την Άννα, ο Ιωάννης Α΄. Όταν απεβίωσε ο Νικόλαος Β΄ το 1365, ο Ιωάννης Α΄ και ο αδελφός του Νικόλαος Γ΄ της Οπάβα (από τον 2ο γάμο τού πατέρα τους) που ήταν ενήλικοι, ανέλαβαν την κηδεμονία των μικρότερων Βεντσεσλάου Α΄ και Πρέμυσλ Α΄ (από τον 3ο γάμο).

Έπειτα από διαφωνίες, η Οπάβα διαιρέθηκε το 1367 και το 1377, που ενηλικιώθηκαν οι δύο μικρότεροι, έγινε νέα μοιρασιά. Ο Ιωάννης Α΄ έλαβε επιπλέον το Κρνοβ και Μπρούνταλ από την Οπάβα, ο Νικόλαος Γ΄ το Γκλουμπτσύτσε και οι δύο μικρότεροι το υπόλοιπο της Οπάβα από κοινού. Το 1381 απεβίωσε ο Βεντσέσλαος Α΄ και το μερίδιό του περιήλθε στον Πρέμυσλ Α΄. Το 1394 απεβίωσε και ο Νικόλαος Γ΄ και τον κληρονόμησε επίσης ο Πρέμυσλ Α΄.

Ο Ιωάννης Α΄ το 1372 έδωσε στην πόλη της Οπάβα τα δικαιώματα που είχε το Μαγδεβούργο. Λόγω οικονομικών δυσκολιών, πώλησε το Μικόλοβ και το Πλεσς στον Βλαδίσλαο Β΄ δούκα τού Οπόλε το 1375. Ο γιος του Ιωάννης Β΄ κατάφερε μετά να τα αγοράσει, έτσι η ιδιοκτησία επέστρεψε στην κυριότητά τους.

## Οικογένεια
Νυμφεύτηκε το 1361 την Άννα των Πιαστ-Σιλεσίας, κόρη τού Ερρίκου Ε΄ δούκα τού Γκλόγκουφ & Ζαγκάν και είχε τέκνα:
* Ιωάννης Β΄ 1365-1424, δούκας της Οπάβα-Ράτιμπορ.
* Νικόλαος Δ΄ π. 1370-π. 1406, δούκας τού Ράτιμπορ-Μπρούνταλ.
* Μαργαρίτ 1380-1407, παντρεύτηκε τον Μπολέσλαφ Α΄ δούκα τού Τσέσυν/Τέσεν.

## Παραπομπές


## Πηγές
* Ludwig Petry et al.: History of Silesia, Volume 1, Sigmaringen, 1988, ISBN 3-7995-6341-5.
* Hugo Weczerka: Handbuch der historischen Stätten: Schlesien, Stuttgart, 1977, ISBN 3-520-31601-3, Genealogical tables on pages 600-601.

Κατηγορία:Οίκος των Πρεμυσλιδών
Sofim

Η **Sofim** (Ιταλικά:* *'So**cietà **f**ranco-**i**taliana di **m*'otori*) είναι εταιρεία κατασκευής κινητήρων ντίζελ μεταξύ των Fiat, Saviem (Renault) και Alfa Romeo, εταιρεία που ιδρύθηκε στις 13 Σεπτεμβρίου 1974. και εξαγοράστηκε από την Iveco το 1981. Το εργοστάσιο κατασκευής βρίσκεται στο Φότζια στην νότια Ιταλία και σήμερα είναι η μεγαλύτερη μονάδα παραγωγής πετρελαιοκινητήρων που καλύπτει έκταση 540.000 τετραγωνικών μέτρων.

Το 1977, η Sofim παρουσίασε τη σειρά πετρελαιοκινητήρων 8140 : τετρακύλινδρη των 72 ίππων (53 kW), τετρακύλινδρη των 65 ίππων (48 kW) και 2.4 λίτρων (2.445 cm³). Αυτοί οι κινητήρες χρησιμοποιήθηκαν στο ελαφρύ επαγγελματικό όχημα Saviem SG2, καθώς και στο OM Grinta και στο Fiat Daily (Iveco Daily). Επίσης, οι ίδιοι κινητήρες χρησιμοποιήθηκαν στα μοντέλα αυτοκινήτων Fiat 131 και 132.

Σήμερα, τα ελαφρά φορτηγά Fiat Ducato III και Iveco Daily χρησιμοποιούν κινητήρα Sofim. Ειδικότερα η Iveco παρέχει επίσης κινητήρες Sofim για την Fuso, την ασιατική θυγατρική της Daimler AG.

## Δείτε επίσης
* Iveco
* Κινητήρας JTD

## Παραπομπές


Κατηγορία:Επιχειρήσεις
Κατηγορία:Μηχανές εσωτερικής καύσης
Κατηγορία:Fiat
Μελιδόνι Ρεθύμνου

*Για συνώνυμους οικισμούς στην Ελλάδα δείτε το λήμμα: [[Μελιδόνι]]*

Το **Μελιδόνι Ρεθύμνης** (επίσημο: το **Μελιδόνιον**) είναι χωριό και έδρα ομώνυμης κοινότητος του Δήμου Μυλοποτάμου στην Περιφερειακή Ενότητα Ρεθύμνης της Κρήτης. Είναι κτισμένο κοντά στο όρος Κουλούκωνας σε υψόμετρο 100 μέτρων. Είναι χωριό μεγάλης ιστορικής σημασίας καθώς υπάρχουν αναφορές του ονόματός του σε έγγραφα από το 1379. Την περίοδο της Ενετοκρατίας μάλιστα, θεωρούνταν ένα από τα πιο μεγάλα χωριά του Μυλοποτάμου.

## Γενικά και ιστορικά στοιχεία
[μικρογραφία|[Γεροντόσπηλιος|Σπήλαιο Μελιδονίου ή Γεροντόσπηλιος.]]
Η ονομασία του φέρεται να προέρχεται από το βυζαντινό επώνυμο Μελιδόνης ή από την μεγάλη τοπική παραγωγή μελιού. Στον οικισμό γεννήθηκε ο οπλαρχηγός της Ελληνικής Επανάστασης στην Κρήτη, Αντώνης Μελιδόνης. Στις 16 Οκτωβρίου 1897 πραγματοποιήθηκε συνέλευση η οποία αποτελούσε συνέχεια αυτών που είχαν γίνει στους Αρμένους και τις Αρχάνες και με το ψήφισμα που εκδόθηκε προς τους ναυάρχους των Μεγάλων Δυνάμεων έγινε αποδεκτή η αυτονομία της Κρήτης.

Σύμφωνα με άλλη παράδοση το όνομα του χωριού προέρχεται από μια ενετική καταγραφή πληθυσμού κατά την οποία βρέθηκαν χίλιες γυναίκες στο χωριό, δηλαδή *milledonne* (*Milledonne*).

Κοντά στον οικισμό βρίσκεται το σπήλαιο Μελιδονίου ή Γεροντόσπηλιος, όπου τη Νεολιθική και τη Μινωική εποχή ήταν τόπος λατρείας και του χάλκινου γίγαντα της Κρήτης Τάλω .Τον Ιανουάριο του 1824 έχασαν τη ζωή τους περίπου 400 άτομα (στην πλειοψηφία τους άμαχοι), από ασφυξία εξαιτίας αναθυμιάσεων που προκάλεσαν Αιγύπτιοι στρατιώτες που πολιορκούσαν επί μήνες το σπήλαιο.

Ένα άλλο αξιοθέατο στο Μελιδόνι, αποτελεί η μονή Αγίου Γεωργίου, που φαίνεται ότι λειτουργούσε από τον 18o αιώνα, αλλά δεν γνωρίζουμε τίποτα για το  παρελθόν της, μόνο τ’ ότι ήταν φέουδο των Καλλέργηδων, αφού φέρει επάνω της τ’ ανάγλυφο οικόσημο της γνωστής οικογένειας.

Στις 17 Αυγούστου 1944, πραγματοποιήθηκε επιτυχής διάσκεψη στο χωριό μεταξύ των αντιστασιακών οργανώσεων ΕΑΜ-ΕΛΑΣ και ΕΟΚ που δραστηριοποιούνταν στο νησί.

## Διοικητικά στοιχεία
Ως οικισμός αναφέρεται επίσημα το 1925 στο ΦΕΚ 27Α - 31/01/1925 να ορίζεται έδρα της ομώνυμης νεοϊδρυθείσας κοινότητας. Σύμφωνα με το πρόγραμμα Καλλικράτης και το πρόγραμμα Κλεισθένης Ι μαζί με τους οικισμούς Βλυχάδα, Εξάντης και Μπαλί να αποτελούν την κοινότητα Μελιδονίου που υπάγεται στη δημοτική ενότητα Γεροποτάμου του δήμου Μυλοποτάμου και σύμφωνα με την απογραφή 2011 έχει 573 κατοίκους.

Δείτε ***[[Κοινότητα Μελιδονίου]]***

## Εξωτερικοί σύνδεσμοι
* Επίσημη ιστοσελίδα

## Παραπομπές


Κατηγορία:Χωριά της περιφερειακής ενότητας Ρεθύμνης
Κατηγορία:Δήμος Μυλοπόταμου
Λευκός ρινόκερος

Ο **λευκός ρινόκερος** (Ceratotherium sinum) είναι ογκώδες, παχύδερμο θηλαστικό. Απαντάται σε ελώδη λιβάδια της ανατολικής και Νοτίου Αφρικής. Είναι μοναχικό ζώο και τρέφεται με φυτά και βλαστούς. Στο ρύγχος φέρει δυο κέρατα. Έχει πολύ κακή όραση, κάτι που το καθιστά πολύ επικίνδυνο ζώο. 

Ο λευκός ρινόκερος αποτελείται από δύο υποείδη: ο νότιος λευκός ρινόκερος, ο οποίος αριθμούσε 19.682–21.077 ζώα στην άγρια φύση σύμφωνα με εκτίμηση του 2015, και ο πλέον εξαφανισμένος βόρειος λευκός ρινόκερος. Το βόρειο υποείδος έχει πολύ λίγα εναπομείναντα άτομα, με μόνο δύο να έχουν επιβεβαιωθεί ως ζωντανά για το 2018 (δύο θηλυκά: η Φάτου, 17 ετών και η Νατζίν, 27 ετών), και οι δύο σε αιχμαλωσία. Ο Σούνταν, ο τελευταίος γνωστός αρσενικός βόρειος λευκός ρινόκερος, πέθανε στην Κένυα στις 19 Μαρτίου 2018.

Είναι μεγαλύτερος σε σχέση με το συγγενικό του μαύρο ρινόκερο, και πιο ήσυχος. Οφείλει το όνομά του σε μια αφρικανική λέξη που σημαίνει πλατύς, που περιγράφει το πλατύ, ίσιο στόμα του που είναι ιδανικό για να τρώει τα χόρτα. Στα αγγλικά όμως παραφράστηκε σαν white, δηλαδή λευκός. Απειλείται από τη λαθροθηρία για τα βαρύτιμα κέρατά του. Ζει έως 40 χρόνια. Ζυγίζει έως και 2.300 κιλά.

## Παραπομπές


Κατηγορία:Ρινοκερωτίδες
Νικόλαος Δ΄ του Ράτιμπορ-Μπρούνταλ

Ο **Νικόλαος Δ΄**, τσεχ. Mikuláš IV (π. 1370 - π. 1406) από τον Οίκο των Πρεμυσλιδών ήταν κύριος τού Μπρούνταλ και συγκυρίαρχος στο Ράτσιμπορς (γερμαν. Ράτιμπορ) με τον μεγαλύτερο αδελφό του Ιωάννη Β΄.

## Βιογραφία
Ήταν ο δευτερότοκος γιος τού Ιωάννη Α΄ δούκα τού Ράτιμπορ & μέρους της Οπάβα (Κρνοβ, Μπρουντάλ) και της Άννας των Πιαστ-Σιλεσίας, κόρης τού Ερρίκου Ε΄ δούκα τού Γκλόγκαου-Ζάγκαν. Ο Ιωάννης Α΄ έλαβε το Ράτιμπορ ένεκα της μητέρας του· είχε και άλλα τρία αδέλφια από άλλες μητέρες και οι τέσσερις αδελφοί μοιράστηκαν την Οπάβα τού πατέρα τους. Ο Ιωάννης Α΄ έλαβε το Κρνοβ και το Μπρούνταλ.

Τον Ιωάννη Α΄ διαδέχθηκε ο πρωτότοκος γιος του Ιωάννης Β΄, που π. το 1385 παραχώρησε ένα τμήμα τού Μπρούνταλ στον Νικόλαο Δ΄. Ο Νικόλαος Δ΄ απεβίωσε π. το 1406 άγαμος και το μερίδιο τού Μπρούνταλ επέστρεψε στον Ιωάννη Β΄.

## Πηγές
* Ludwig Petry and Josef Joachim Menzel (eds.): Geschichte Schlesiens, vol 1: Von der Urzeit bis zum Jahre 1526, 5th revised edition, Thorbecke, Stuttgart 1988, ISBN 3-7995-6341-5, p. 191.
* Hugo Weczerka (ed.): Handbuch der historischen Stätten — Schlesien, in the series Kröners Taschenausgabe, vol. 316, Kröner, Stuttgart, 1977, ISBN 3-520-31601-3, Genealogical tables on p. 600/601

Κατηγορία:Οίκος των Πρεμυσλιδών
Β΄ Εθνική ποδοσφαίρου ανδρών 2018-19

Το **Πρωτάθλημα Φούτμπολ Λιγκ 2018–19**, γνωστό και ως **Football League**, ήταν η δεύτερη σε τάξη κατηγορία του ελληνικού ποδοσφαίρου. Για ένατη αγωνιστική περίοδο το πρωτάθλημα διεξήχθη με την επωνυμία Football League, ενώ προηγουμένως ονομαζόταν *Β΄ Εθνική*, ονομασία που χρησιμοποιείται ακόμη. 

## Ανακατατάξεις ομάδων
Οι ακόλουθες ομάδες έχουν αλλάξει κατηγορία από την σεζόν 2017-18.

### Προς την Football League
**Προβιβάστηκαν από την [[Γ΄ Εθνική ποδοσφαίρου ανδρών 2017-2018|Γ΄ Εθνική]]**
* Αήττητος Σπάτων
* Ηρακλής
* Ηρόδοτος
* Βόλος

**Υποβιβάστηκαν από την [[Σούπερ Λίγκα 2017–18|Super League]]**
* Κέρκυρα
* Πλατανιάς

### Από την Football League
**Προβιβάστηκαν στην [[Σούπερ Λίγκα 2018–19|Super League]]**
* ΟΦΗ
* Άρης

**Υποβιβάστηκαν στην [[Γ΄ Εθνική ποδοσφαίρου ανδρών 2018-2019|Γ΄ Εθνική]]**
* Αναγέννηση Καρδίτσας
* Πανσερραϊκός
* Καλλιθέα
* Παναιγιάλειος
* Βέροια
* Αχαρναϊκός

## Σύστημα διεξαγωγής
Το πρωτάθλημα διεξήχθη με τη συμμετοχή 16 Π.Α.Ε. Μετά από πρωτοβουλίες του Υφυπουργού Αθλητισμού Γιώργου Βασιλειάδη για την αναδιάρθρωση των επαγγελματικών κατηγοριών και τη δημιουργία της Super League 2 ως δεύτερη επαγγελματική κατηγορία και απόφαση της εκτελεστικής επιτροπή της ΕΠΟ που «ενέκρινε» το σχέδιο του Υφυπουργού η διοργανώτρια οριστικοποίησε την προκήρυξη του πρωταθλήματος που περιελάμβανε:

* Aπ' ευθείας άνοδο στην Super League της πρωταθλήτριας
* Δυνατότητα ανόδου και για τη 2η μέσω αγώνα μπαράζ με την 13η της Super League
* Συμμετοχή στη νέα Super League 2 των ομάδων που θα τερμάτιζαν στις θέσεις 3-10
* Συμμετοχή στη Football League της επόμενης περιόδου (που πλέον θα ήταν τρίτη κατηγορία) των ομάδων που θα τερμάτιζαν στις θέσεις 11 και 12
* Υποβιβασμό στη Γ Εθνική των ομάδων που θα τερμάτιζαν στις τέσσερεις τελευταίες θέσεις (13η ως 16η)

## Στάδια

## Βαθμολογία

Μετά την επικύρωση της βαθμολογίας επιβλήθηκαν ποινές αφαίρεσης τριών βαθμών σε πέντε ΠΑΕ (Κέρκυρα, Ηρόδοτος, ΑΕΠ Ηρακλής, ΑΕ Σπάρτη και Αιγινιακός) που «κόπηκαν» και στη 2η φάση της επιτήρησης. Επίσης επιβλήθηκαν ποινές αφαίρεσης 33 βαθμών στην ΑΕΠ Ηρακλής για οφειλές σε 11 παίκτες αλλά και στον ΑΟΚ Κέρκυρα για τον ίδιο λόγο. Αυτές οι ποινές θα αφορούν την επόμενη αγωνιστική περίοδο.

## Συνοπτικά αποτελέσματα

## Κορυφαίοι σκόρερ

## Αγώνας διαβάθμισης
Ο αγώνας διαβάθμισης πραγματοποιήθηκε ανάμεσα στον ΟΦΗ και στον Πλατανιά σε διαφορετικά γήπεδα. Το πρώτο παιχνίδι στις 19 Μαΐου 2019 έληξε 0-0 και το δεύτερο στις 22 Μαΐου έληξε 3-2.

## Σημειώσεις


## Παραπομπές


Κατηγορία:Εγχώρια ποδοσφαιρικά πρωταθλήματα 2018–2019
Κατηγορία:Β΄ Εθνική κατηγορία ποδοσφαίρου αντρών Ελλάδας
Ιωάννης Β΄ της Οπάβα-Ράτιμπορ

Ο **Ιωάννης Β΄**, τσεχ. Jan II. (μετά το 1365 - 1424) από τον Οίκο των Πρεμυσλιδών ήταν δούκας τού Ράτσιμπους (γερμαν. Ράτιμπορ), Κρνοβ & Μπρούνταλ. Έγινε κυβερνήτης τού Κλόντζκο και Ζμποκόβιτσε Σλάσκιε (1388-97).

## Βιογραφία
Ήταν ο πρωτότοκος γιος τού Ιωάννη Α΄ δούκα τού Ράτιμπορ & της Οπάβα (Κρνοβ, Μπρουντάλ) και της Άννας των Πιαστ-Σιλεσίας, κόρης τού Ερρίκου Ε΄ δούκα τού Γκλόγκουφ & Ζαγκάνι. Ο Ιωάννης Α΄ έλαβε το Ράτιμπορ ένεκα της μητέρας του. Το 1377 διαιρέθηκε η Οπάβα τού πατέρα του μεταξύ τού Ιωάννη Α΄ και των τριών αδελφών του (από άλλες μητέρες): ο Ιωάννης Α΄ έλαβε το Κρνοβ και το Μπρούνταλ.

Κατά τον γάμο του έδωσε στη σύζυγό του Ελένα ως *δική της ιδιοκτησία για μετά την αποβίωσή του (wittum)* την επαρχίες Πστσύνα, κ.ά. Πράγματι το 1424 απεβίωσε ο Ιωάννης Β΄ και η Ελένα έλαβε τις προσόδους τους, χρησιμοποιώντας τον τίτλο *βαρόνη της Πστσύνα*.

## Οικογένεια
Νυμφεύτηκε το 1407 την Ελένα των Γκεντιμινιδών, κόρη τού Καριμπούτας πρίγκιπα τού Νόβγκοροντ Σεβέρσκυι και ανιψιά τού Λαδισλάου Β΄ της Πολωνίας και είχε τέκνα:
* Βεντσέσλαος Β΄ 1405-11456, δούκας της Οπάβα-Ράτιμπορ.
* Νικόλαος Ε΄ 1409-1452, δούκας του Κρνοβ.
* Μαργαρίτα 1410-1459, παντρεύτηκε πρώτα τον Καζιμίρ Α΄ των Πιαστ-Σιλεσίας δούκα τού Οσβιέτσιμ και μετά τον Σιεμόβιτ Ε΄ των Πιαστ δούκα της Μαζοβίας.

## Παραπομπές


## Πηγές
* Ludwig Petry and Josef Joachim Menzel (eds.): Geschichte Schlesiens, vol. 1: Von der Urzeit bis zum Jahre 1526, fifth revised edition, Thorbecke, Stuttgart 1988, ISBN 3-7995-6341-5, pp. 184–202
* Hugo Weczerka (ed.): Handbuch der historischen Stätten — Schlesien = Kröners Taschenausgabe, vol. 316, Kröner, Stuttgart, 1977, ISBN 3-520-31601-3, pp. 2, 117, 176, 203, 221 and. 411 and genealogical tables on pp. 600–601

Κατηγορία:Οίκος των Πρεμυσλιδών
Βεντσέσλαος Β΄ της Οπάβα-Ράτιμπορ

Ο **Βεντσέσλαος Β΄**, τσεχ. Václav IΙ (π. 1405 - 1456) από τον Οίκο των Πρεμυσλιδών ήταν δούκας τού Ράτιμπορ και μέρους της Οπάβα (συγκεκριμένα τού Κρνοβ) το διάστημα 1424-37.

## Βιογραφία
Ήταν ο πρωτότοκος γιος τού Ιωάννη Β΄ δούκα τού Ράτιμπορ & μέρους της Οπάβα (τού Κρνοβ) και της Ελένα των Γκεντιμινιδών, κόρης τού Καριμπούτας πρίγκιπα τού Νόβγκροντ Σεβέρσκυι.

Πολέμησε με τον πατέρα του και άλλους πρίγκιπες της Σιλεσίας μαζί με την Πολωνία και ενάντια στο Τευτονικό Τάγμα, το 1414 στον Πόλεμο τού Λιμού.

## Οικογένεια
Νυμφεύτηκε το 1437 τη Μαργαρίτα, κόρη τού Βίνσεντ τού Σαμοτούλυ καστελλάνου τού Μιεντύρετς και είχε τέκνα:
* Ιωάννης Γ΄ ο *νεότερος* απεβ. 1493, νυμφεύτηκε τη Μαγδαληνή των Πιαστ-Σιλεσίας, κόρη τού Νικολάου Α΄ δούκα τού Οπόλε.
* Αικατερίνη απεβ. 1480, παντρεύτηκε τον Βλάντισλαφ τού Ντάναμπορ.
* Ελένα απεβ. 1480, παντρεύτηκε τον Ιωάννη τού Οστρόρουγκ παλατινό (κόμη) του Πόζναν.
* Άννα απεβ. 1480.

## Παραπομπές


Κατηγορία:Οίκος των Πρεμυσλιδών
Σρνταν Σπιριντόνοβιτς

Ο **Σρνταν Σπιριντόνοβιτς** (σερβ. *Srđan Spiridonović*) είναι Αυστριακός ποδοσφαιριστής σερβικής καταγωγής ο οποίος αγωνίζεται στον Ατρόμητος ως αριστερό εξτρέμ.

## Καριέρα
Γεννημένος στη Βιέννη, ο Σπιριντόνοβιτς ξεκίνησε την καριέρα του από την Αούστρια Βιέννης. Το καλοκαίρι του 2014, υπέγραψε συμβόλαιο με την ιταλική Βιτσέντσα Κάλτσιο, η οποία επιλέχθηκε να αντικαταστήσει την ΑΚ Σιένα. Στις 29 Ιανουαρίου 2015 παραχωρήθηκε ως δανεικός στην ΑΚΡ Μεσσίνα, ενώ στις 28 Αυγούστου 2015 υπέγραψε συμβόλαιο με την ΦΚ Αντμίρα Βάκερ Μέντλινγκ.
### Πανιώνιος
Στις 29 Αυγούστου 2017, ο Σπιριντόνοβιτς υπέγραψε τριετές συμβόλαιο με τον Πανιώνιο λίγες μέρες αφότου αφέθηκε ελεύθερος από την ΦΚ Αντμίρα Βάκερ Μέντλινγκ. Σκόραρε το πρώτο του γκολ με τη φανέλα του Πανιώνιου στον αγώνα Κυπέλλου Ελλάδας εναντίον του ΠΑΣ Γιάννινα. Τρεις μέρες αργότερα σκόραρε στον αγώνα εναντίον της ΑΕ Λάρισα, ο οποίος έληξε με νίκη του Πανιωνίου με σκορ 4-1, ενώ στις 14 Οκτωβρίου 2017 άνοιξε το σκορ στον εντός έδρας αγώνα με τον Ολυμπιακό, που έληξε με ήττα του Πανιωνίου με σκορ 4-3. Στις 29 Νοεμβρίου 2017 σκόραρε σε αγώνα εναντίον του ΠΑΟΚ που έληξε ισόπαλος με σκορ 2-2, ενώ στις 9 Δεκεμβρίου 2017 σκόραρε στην εντός έδρας νίκη με 2-1 εναντίον του Α.Ο. Πλατανιά. Στις 9 Ιανουαρίου 2018 σκόραρε το μοναδικό τέρμα στην εκτός έδρας νίκη επί του ΟΦΗ για το Κύπελλο Ελλάδας, εξασφαλίζοντας την πρόκριση του Πανιωνίου στα προημιτελικά της διοργάνωσης. Στις 10 Μαρτίου 2018 σκόραρε δύο γκολ στην εντός έδρας ισοπαλία με τον Ατρόμητο Αθηνών που έληξε με σκορ 2-2, ενώ στις 29 Απριλίου 2018 σκόραρε δύο τέρματα στην εκτός έδρας νίκη επί του Α.Ο. Πλατανιά.

Στις 3 Οκτωβρίου 2018 σκόραρε σε νίκη με 2-0 επί της ΑΕ Λάρισας για το Κύπελλο Ελλάδας.
## Παραπομπές


Κατηγορία:Αυστριακοί ποδοσφαιριστές
Κατηγορία:Ποδοσφαιριστές Εθνικής Αυστρίας Κ21
Κατηγορία:Ποδοσφαιριστές Αούστρια Βιέννης
Κατηγορία:Ποδοσφαιριστές Βιτσέντσα Κάλτσιο
Κατηγορία:Ποδοσφαιριστές ΑΚΡ Μεσσίνα
Κατηγορία:Ποδοσφαιριστές ΦΚ Αντμίρα Βάκερ Μέντλινγκ
Κατηγορία:Ποδοσφαιριστές Πανιωνίου
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ξένοι ποδοσφαιριστές στην Πολωνία
Κατηγορία:Αυστριακοί ποδοσφαιριστές στο εξωτερικό
Κατηγορία:Ποδοσφαιριστές Πόγκον Στσέτσιν
Κατηγορία:Ποδοσφαιριστές Ερυθρού Αστέρα
Κατηγορία:Ποδοσφαιριστές Γκεντσλερμπιρλιγκί Σπορ Κουλουμπού
Κατηγορία:Ποδοσφαιριστές Ατρόμητου Αθηνών
Νικόλαος Ε΄ του Κρνοβ

Ο **Νικόλαος Ε΄**, πολων. Mikuláš V. (π. 1409 - 1452) από τον Οίκο των Πρεμυσλιδών ήταν δούκας τού Ράτσιμπους (γερμαν. Ράτιμπορ), τού Κρνοβ της Οπάβα και τού Ρύμπνικ.

## Βιογραφία
Ήταν ο δευτερότοκος γιος τού Ιωάννη Β΄ δούκα τού Ράτιμπορ & τού Κρνοβ και της Ελένα των Γκεντιμινιδών, κόρης τού Καριμπούτας πρίγκιπα τού Νόβγκοροντ Σεβέρσκυι.

## Οικογένεια
Νυμφεύτηκε πρώτα το 1435 με τη Μαργαρίτα Κλεμμ τού Έλλγκουτ και είχε τέκνα:
* Ιωάννης Δ΄ π. 1440-1483, δούκας τού Κρνοβ.
* Βεγκέσλαος Γ΄ π. 1442-1479, δούκας τού Ρύμπνικ.
* Βαρβάρα 1445-1510, παντρεύτηκε τον Ιωάννη Δ΄ των Πιαστ-Σιλεσίας-Οπόλε δούκα τού Οσβιέντσιμ.

Το 1451 ο Νικόλαος Ε΄ έκανε δεύτερο γάμο, με τη Βαρβάρα των Ρόκεμμπερκ, πατρικίων αστών της Κρακοβίας και είχε τέκνα:
* Μαργαρίτα/Μάχνα απεβ. 1508, παντρεύτηκε τον Καζιμίρ Β΄ των Πιαστ-Σιλεσίας-Οπόλε δούκα τού Ζάτορ.

## Πηγές
* Ludwig Petry and Josef Joachim Menzel (eds.): Geschichte Schlesiens, vol. 1: Von der Urzeit bis zum Jahre 1526. 5th revised edition, Thorbecke, Stuttgart, 1988, ISBN 3-7995-6341-5, pp. 191, 201 ff, 205 and 218
* Hugo Weczerka (ed.): Handbuch der historischen Stätten — Schlesien, vol. 316 in the series Kröners Taschenausgabe, Kröner, Stuttgart 1977, ISBN 3-520-31601-3, p. 411 and 457 and genealogical tables on p. 600-601

Κατηγορία:Οίκος των Πρεμυσλιδών
Windows XP Media Center Edition

[μικρογραφία|300x300εσ|Η [Επιφάνεια εργασίας (υπολογιστές)|επιφάνεια εργασίας των Windows XP Media Center Edition 2005]]
[μικρογραφία|300x300εσ|Το [Windows Media Player στα Windows XP Media Center Edition 2005]]
[μικρογραφία|300x300εσ|Οι ιδιότητες των [Windows Media Center στα Windows XP Media Center Edition 2005]]
Το **Windows XP Media Center Edition** (MCE) είναι μια έκδοση του λειτουργικού συστήματος Windows XP, το οποίο ήταν η πρώτη έκδοση των Windows που περιλάμβανε το Windows Media Center, το οποίο σχεδιάστηκε για να λειτουργεί ως κέντρο οικιακής ψυχαγωγίας. Η τελευταία έκδοση, το Windows XP Media Center Edition 2005, κυκλοφόρησε στις 12 Οκτωβρίου 2004. Μετά από αυτό, το Windows Media Center συμπεριλήφθηκε σε ορισμένες εκδόσεις μεταγενέστερων εκδόσεων των Windows προτού τερματιστεί η διανομή του κατά τα Windows 10.

## Εκδόσεις
Τα Windows XP Media Center Edition είχε τις ακόλουθες εκδόσεις, όλες βασισμένες στα Windows XP Professional με όλες τις δυνατότητες ενεργοποιημένες, εκτός από την δυνατότητα ενοποίησης τομέων που απενεργοποιήθηκε στα Windows XP Media Center Edition 2005 και τις υπηρεσίες Terminal Services στην αρχική έκδοση.

Μια έκδοση προεπισκόπησης του Windows XP Media Center Edition από το τμήμα eHome της Microsoft παρουσιάστηκε στο CES 2002, με τελική έκδοση που κυκλοφόρησε αργότερα εκείνο το έτος.

Το Windows XP Media Center Edition (με την κωδική ονομασία "Freestyle") ήταν η αρχική έκδοση του Windows XP Media Center. Αναγγέλθηκε για πρώτη φορά στις 16 Ιουλίου 2002 και κυκλοφόρησε στις 3 Σεπτεμβρίου 2002, ενώ κυκλοφόρησε για πρώτη φορά στις 29 Οκτωβρίου 2002 στη Βόρεια Αμερική.

Το Windows XP Media Center Edition 2004 (με την κωδική ονομασία "Harmony") κυκλοφόρησε στις 30 Σεπτεμβρίου 2003 και διατέθηκε ως αναβάθμιση στους κατόχους των αδειών των αρχικών εκδόσεων.

Το Windows XP Media Center Edition 2005 (με την κωδική ονομασία "Symphony") κυκλοφόρησε στις 12 Οκτωβρίου 2004. Είναι η πρώτη έκδοση του MCE που διατίθεται στους κατασκευαστές συστημάτων που δεν είναι Tier 1. Μεταξύ άλλων, περιλαμβάνει υποστήριξη για συσκευές επέκτασης Media Center και υποστήριξη εγγραφής CD / DVD-Video.

Το Update Rollup 2 για τα Windows XP Media Center Edition 2005 (με κωδικό όνομα "Emerald") διατέθηκε τον Οκτώβρη του 2005 για τα MCE 2005 (Symphony) και ήταν μια σημαντική ενημέρωση. Προσθέτει υποστήριξη για το Xbox 360 ως επέκταση κέντρου πολυμέσων, εκπομπές DVB-T και υποστήριξη για δύο κάρτες δέκτη ATSC.

## Ελληνικά
Η συγκεκριμένη έκδοση των Windows XP διατίθεται μόνο σε συγκεκριμένες γλώσσες (π.χ. Αγγλικά). Στα Ελληνικά δεν υπάρχει.

Κατηγορία:Microsoft Windows
Ιωάννης Δ΄ του Κρνοβ

Ο **Ιωάννης Δ΄**, τσεχ. Jan IV. (π. 1440 - 1483) από τον Οίκο των Πρεμυσλιδών ήταν δούκας τού Κρνοβ (1452-74) και τού Βόντισλαφ Σλάνσκι (1464-83).

## Βιογραφία
Ήταν ο πρωτότοκος γιος τού Νικολάου Ε΄ δούκα τού Κρνοβ και της πρώτης συζύγου του Μαργαρίτας Κλεμμ τού Ελγκουτ.

Το 1452 διαδέχθηκε τον πατέρα του μαζί με τον νεότερο αδελφό του Βεντσέσλαο Γ΄. Ο πατέρας του είχε κάνει δεύτερο γάμο με τη Βαρβάρα των Ρόκεμμπερκ, η οποία ανέλαβε επίτροπός τους μαζί με τον θείο τους Βεντσέσλαο Β΄. Όταν ενηλικιώθηκαν οι δύο αδελφοί, κυβέρνησαν μαζί αρχικά, όμως το 1464 διαίρεσαν την κτήση. Ο Ιωάννης Δ΄ έλαβε το Κρνοβ, Μπρούνταλ, Βοντισλάφ Σλάνσκι και ο Βεντσέσλαος Γ΄ το Ρύμπνικ, Ζόρυ, Πστσύνα.

## Παραπομπές


## Πηγές
* Ludwig Petry and Josef Joachim Menzel (eds.): Geschichte Schlesiens, vol. 1: Von der Urzeit bis zum Jahre 1526, 5th corrected ed., Thorbecke, Stuttgart, 1988, ISBN 3-7995-6341-5, pp. 191, 218 and 227. These authors call him Johann(es) III, Duke of Troppau-Ratibor.
* Hugo Weczerka (ed.): Handbuch der historischen Stätten — Schlesien, in the series Kröners Taschenausgabe, vol. 316, Kröner, Stuttgart, 1977, ISBN 3-520-31601-3, genealogical tables on p. 500 and 601
* Rudolf Žáček: Dějiny Slezska v datech, Libri, Prague, 2004, ISBN 80-7277-172-8, p. 438 ff

Κατηγορία:Οίκος των Πρεμυσλιδών
Βεντσέσλαος Γ΄ του Ρύμπνικ

Ο **Βεντσέσλαος Γ΄**, τσεχ. Václav ΙΙΙ. (π. 1442 - 1479) από τον Οίκο των Πρεμυσλιδών ήταν δούκας τού Ρύμπνικ (1464-74). Επίσης μαζί με τον μεγαλύτερο αδελφό του Ιωάννη Δ΄ ήταν δούκας του Κρνοβ (1452-64).

## Βιογραφία
Ήτν ο δευτερότοκος γιος τού Νικολάου Ε΄ του Κρνοβ και της πρώτης συζύγου του Μαργαρίτας Κλεμμ τού Έλγουτ.

Ο πατέρας του ήταν εχθρός των Ουσσιτών. Το 1452 απεβίωσε ο Νικόλαος Ε΄ και ο ανήλικος Βεντσέσλαος Γ΄ επιτροπεύτηκε από τη δεύτερη σύζυγο τού πατέρα του Βερβάρα των Ρόκεμμπερκ. Όταν ενηλικιώθηκε ο αδελφός του, ανέλαβε μαζί με αυτόν τη διακυβέρνηση. Το 1464 διαίρεσαν την κτήση: ο Ιωάννης Δ΄ έλαβε το Κρνοβ, Μπρουντάλ, Βόντισλαφ Σλάνσκι και ο Βεντσέσλαος Γ΄ έλαβε το Ζόρυ και την Πστσύνα.

## Πηγές
* Hugo Weczerka (ed.): Handbuch der historischen Stätten — Schlesien, in the series Kröners Taschenausgabe, vol. 316, Kröner, Stuttgart, 1977, ISBN 3-520-31601-3, p. 456–459 and genealogical tables on p. 600–601
* Rudolf Žáček: Dějiny Slezska v datech, Libri, Prague, 2004, ISBN 80-7277-172-8, p. 116, 424 and 443.

Κατηγορία:Οίκος των Πρεμυσλιδών
Ρόλαντ Άλμπεργκ

Ο **Ρόλαντ Άλμπεργκ** (ολλ. *Roland Alberg*) είναι ποδοσφαιριστής από το Σουρινάμ ο οποίος αγωνίζεται ως επιθετικός μέσος στην ΜΦΦ Μάαστριχτ.

Ο Άλμπεργκ γεννήθηκε στην Ολλανδία και έχει καταγωγή από το Σουρινάμ. Αγωνίστηκε σε ένα ανεπίσημο φιλικό παιχνίδι της Εθνικής Σουρινάμ εναντίον του Κουρασάο τον Μάιο του 2015.
## Καριέρα
### Ολλανδία και Τουρκία
Προερχόμενος από τις ομάδες νέων της ΑΖ Άλκμααρ, ο Άλμπεργκ ξεκίνησε την επαγγελματική του καριέρα με την ΣΜΦ Εξέλσιορ στη σεζόν 2011-12 της Ερεντιβίζιε, ενώ τον Ιανουάριο του 2013 μετακινήθηκε στην τουρκική Ελάζιγκσπορ. Ωστόσο, η ΑΝΤΟ Ντεν Χάαχ ισχυρίστηκε ότι υπέγραψε συμβόλαιο με την ομάδα, ενώ τελικά εντάχθηκε στο δυναμικό της τον Σεπτέμβριο του 2013.
### Φιλαδέλφεια Γιούνιον
Ύστερα από 71 εμφανίσεις και 16 γκολ με την ΑΝΤΟ Ντεν Χάαχ, ο Άλμπεργκ αποκτήθηκε από την αμερικανική Φιλαδέλφεια Γιούνιον τον Φεβρουάριο του 2016, στην οποία παρέμεινε μέχρι την 1 Νοεμβρίου 2017.

### ΤΣΣΚΑ Σόφιας
Στις 31 Οκτωβρίου 2017 ανακοινώθηκε η απόκτησή του από την ΤΣΣΚΑ Σόφιας με την υπογραφή διετούς συμβολαίου. Αποκτήθηκε επισήμως τον Ιανουάριο του 2018, ωστόσο αφέθηκε ελεύθερος στο τέλος της σεζόν.
### Πανιώνιος
Στις 13 Ιουνίου 2018 ανακοινώθηκε η απόκτησή του από τον Πανιώνιο.

## Παραπομπές


Κατηγορία:Ολλανδοί ποδοσφαιριστές
Κατηγορία:Ποδοσφαιριστές Εθνικής Ολλανδίας Κ20
Κατηγορία:Ποδοσφαιριστές ΣΜΦ Εξέλσιορ
Κατηγορία:Ποδοσφαιριστές Ελάζιγκσπορ
Κατηγορία:Ποδοσφαιριστές ΑΝΤΟ Ντεν Χάαχ
Κατηγορία:Ποδοσφαιριστές ΤΣΣΚΑ Σόφιας
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Ρόντα ΓΚ
Κατηγορία:Ποδοσφαιριστές ΜΦΦ Μάαστριχτ
Τόσκηδες

Οι **Τόσκηδες** είναι μία από τις δύο μεγάλες εθνοτικές υποομάδες των Αλβανών (η άλλη είναι οι Γκέγκηδες) που διαφοροποιούνται από τα πολιτιστικά, γλωσσικά, κοινωνικά και θρησκευτικά τους χαρακτηριστικά.

## Δείτε επίσης
*Τοσκική διάλεκτος

## Παραπομπές


Κατηγορία:Αλβανικές φυλές
Ενωτική Κίνηση ΕΑΒ

Η **Ενωτική Κίνηση ΕΑΒ** είναι συνδικαλιστική παράταξη που δημιουργήθηκε τον Ιούλιο του 2013 η οποία συνδέεται με την ΕΑΒ. Ο Νεκτάριος Μπανάκας είναι ο ιδρυτής της παράταξης, Πρόεδρος του Σωματείου Εργαζομένων ΕΑΒ από το 2013 ως το 2017, είναι ο Εκπρόσωπος των Εργαζομένων στο Δ.Σ. της ΕΑΒ Α.Ε. από το 2016 ως σήμερα. Άλλα σημαντικά ιδρυτικά στελέχη υπήρξαν ο Ιωάννης Γραμματικάκης και ο Μιχάλης Βαλαβάνης.

Η Ενωτική Κίνηση ΕΑΒ πιστεύει στον ανεξάρτητο συνδικαλισμό, χωρίς κομματικές αγκυλώσεις. Στις εκλογές του Σεπτέμβρη του 2013 στην Ελληνική Αεροπορική Βιομηχανία (ΕΑΒ), η παράταξη κέρδισε την πλειοψηφία των ψήφων και ήταν η πρώτη παράταξη σε όλες τις εκλογικές διαδικασίες στην ΕΑΒ, μέχρι τον Οκτώβριο του 2018.

## Παραπομπές


Κατηγορία:Συνδικαλιστικές οργανώσεις στην Ελλάδα
Πολιτισμός του Κοσσυφοπεδίου

Ο **Πολιτισμός του Κοσσυφοπεδίου** αναφέρεται στον πολιτισμό του Κοσσυφοπεδίου και κυρίως των Αλβανών και Σέρβων. Περιλαμβάνει την αρχαία κληρονομιά, την αρχιτεκτονική, τη λογοτεχνία, τις εικαστικές τέχνες, τη μουσική, τον κινηματογράφο, τον αθλητισμό και την κουζίνα του Κοσσυφοπεδίου. Λόγω της ιστορίας και γεωγραφίας της περιοχής, αντιπροσωπεύει ένα μείγμα από διαφορετικές πολιτιστικές σφαίρες, κυρίως του δυτικού και ανατολικού πολιτισμού. 

Η κοινωνία του Κοσσυφοπεδίου έχει υποστεί σημαντικές αλλαγές κατά τους τελευταίους αιώνες, με μία από τις πιο αξιοσημείωτες αλλαγές να είναι η αύξηση του επιπέδου της κοσμικότητας. Η εθνική ταυτότητα περιστρέφεται περισσότερο γύρω από τη γλώσσα και τον πολιτισμό παρά τη θρησκεία.

Η χώρα κατέχει ένα από τους μεγαλύτερους πολιτιστικούς θησαυρούς της περιοχής. Ωστόσο, τουλάχιστον 571 καταγεγραμμένα αντικείμενα "δανείστηκαν" στη Σερβία το 1998 και άλλα 677 αρχαιολογικά ευρήματα δανείστηκαν το 1999, σε μια εποχή κατά την οποία η αυτονομία του Κοσσυφοπεδίου ήταν ντε φάκτο ανύπαρκτη. Τα αντικείμενα δεν επιστράφηκαν ποτέ μετά την ανεξαρτησία του Κοσσυφοπεδίου το 2008.

## Δείτε επίσης

*Πολιτισμός της Αλβανίας
*Πολιτισμός της Σερβίας

## Παραπομπές

Κατηγορία:Πολιτισμός της Σερβίας
Κατηγορία:Πολιτισμός της Αλβανίας
Σκοτ Γουίλσον

Ο **Σκοτ Γουίλσον** (αγγλικά: *William Delano Wilson,* 29 Μαρτίου 1942 – 6 Οκτωβρίου 2018]) ήταν Αμερικανός ηθοποιός της τηλεόρασης και του κινηματογράφου. Συμμετείχε σε περισσότερες από 50 ταινίες, συμπεριλαμβανομένων των *[[Ιστορία ενός εγκλήματος]]*, *[[Εν ψυχρώ (ταινία)|Εν ψυχρώ]]*, *[[Ο μεγάλος Γκάτσμπυ (ταινία, 1974)|Ο μεγάλος Γκάτσμπυ]]*, *[[Θα ζήσω]]*, *[[Περλ Χάρμπορ (ταινία)|Περλ Χάρμπορ]]* και *Μια ξένη ανάμεσά μας*. Το 1980, ο Γουίλσον έλαβε υποψηφιότητα για Χρυσή Σφαίρα Β' Ανδρικού Ρόλου για τον ρόλο του στην ταινία *Ο ένατος σχηματισμός*. Ενσάρκωσε τον κτηνίατρο Χέρσελ Γκριν στην τηλεοπτική σειρά του AMC *[[The Walking Dead (τηλεοπτική σειρά)|Οι ζωντανοί νεκροί]]* από το 2011 μέχρι το 2014. Έπαιξε έναν γκεστ ρόλο στην τηλεοπτική σειρά *Στον τόπο του εγκλήματος* ως υπάλληλος καζίνου Σαμ Μπράουν.

## Φιλμογραφία

### Κινηματογράφος

### Τηεόραση

## Άλλα βραβεία και υποψηφιότητες

## Παραπομπές



## Εξωτερικοί σύνδεσμοι

* 
* Scott Wilson  (Aveleyman)

Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Strč prst skrz krk

[μικρογραφία|350x350εσ|Κυματοειδές και [σπεκτρόγραμμα της τσεχικής έκφρασης.]]Η ακολουθία **strč prst skrz krk** (, φωνητική μεταγραφή στα ελληνικά: στρτς πρστ σκρτζ κρκ) είναι τσεχικός και σλοβακικός γλωσσοδέτης που σημαίνει "*χώσε ένα δάχτυλο στον λαιμό σου*".

Η φράση είναι γνωστή καθώς έχει σημασιολογική και συντακτική ηχητική πρόταση χωρίς φωνήεν. Όλοι οι πυρήνες συλλαβών της πρότασης είναι το συλλαβικό r, ένα κοινό χαρακτηριστικό σε πολλές Σλαβικές γλώσσες. Χρησιμοποιείται συχνά ως παράδειγμα τέτοιων φράσεων σε μαθήματα εκμάθησης της τσεχικής ή σλοβακικής ως ξένη γλώσσα.

Στην πραγματικότητα, τα τσεχικά και σλοβακικά έχουν δύο συλλαβικά υγρά σύμφωνα, με το άλλο να είναι το συλλαβικό l. Ως αποτέλεσμα, υπάρχουν πολλές λέξεις χωρίς φωνήεντα. Μερικά τέτοια παραδείγματα είναι τα *scvrnkls*, *čtvrthrst*, και *čtvrtsmršť*.

Στα σλοβακικά και τσεχικά υπάρχουν και άλλες προτάσεις χωρίς φωνήεντα, όπως η "Prd krt skrz drn, zprv zhlt hrst zrn" η οποία σημαίνει "Ένας τυφλοπόντικας έκλασε μέσω του γρασιδιού, αφού κατάπιε μια χούφτα σπόρων".

Η μεγαλύτερη πρόταση στα τσεχικά χωρίς φωνήεν είναι η "Škrt plch z mlh Brd pln skvrn z mrv prv hrd scvrnkl z brzd skrz trs chrp v krs vrb mls mrch srn čtvrthrst zrn.". 

## Παραπομπές

Κατηγορία:Σλοβακική γλώσσα
Κατηγορία:Παιχνίδια λέξεων
Χσουάν Τσανγκ

Ο **Χσουάν Τσανγκ** (κινέζικα: 玄奘, [ɕɥɛntsan], περ. 602 – 664) ήταν Κινέζος Βουδιστής μοναχός, λόγιος, ταξιδιώτης, και μεταφραστής, ο οποίος ταξίδεψε στην Ινδία τον έβδομο αιώνα και περιέγραψε την αλληλεπίδραση μεταξύ του Κινεζικού Βουδισμού και του Ινδικού Βουδισμού κατά τις αρχές της Δυναστείας των Τανγκ.

Κατά τη διάρκεια του ταξιδιού επισκέφθηκε πολλές ιερές Βουδιστικές τοποθεσίες στις σημερινές χώρες Πακιστάν, Ινδία, Νεπάλ και Μπαγκλαντές. Γεννήθηκε σε αυτό που είναι τώρα η επαρχία Χενάν γύρω στο 602, από την παιδική του ηλικία άρχισε να διαβάζει θρησκευτικά βιβλία, συμπεριλαμβανομένων των Κινεζικών κλασικών και των γραπτών των αρχαίων σοφών.

Όταν κατοικούσε στην πόλη Λουόγιανγκ (στην Χενάν στην Κεντρική Κίνα), ο Χσουάν Τσανγκ χειροτονήθηκε ως σραμανέρα (αρχάριος μοναχός) στην ηλικία των δεκατριών. Λόγω της πολιτικής και κοινωνικής αναταραχής που προκλήθηκε από την πτώση της Δυναστείας Σουί, πήγε στο Τσενγκτού της Σιτσουάν, όπου και χειροτονήθηκε ως μπικού (πλήρης μοναχός) στην ηλικία των είκοσι. Αργότερα ταξίδεψε σε όλη την Κίνα σε αναζήτηση ιερών βιβλίων του Βουδισμού. Μετά από καιρό, ήρθε στο Τσανγκάν, τότε υπό την ειρηνική κυριαρχία του Αυτοκράτορα Ταϊζονγκ των Τανγκ, όπου ο Χσουάν Τσανγκ ανέπτυξε την επιθυμία του να επισκεφθεί την Ινδία. Ήξερε για την επίσκεψη του Φαχιάν στην Ινδία, και, σαν αυτόν, ανησυχούσε για την ελλιπή και παρερμηνευμένη τη φύση των Βουδιστικών κείμενων που είχαν φτάσει από την Κίνα.

Έγινε διάσημος για το δεκαεπτάχρονό του ταξίδι από γης στην Ινδία (συμπεριλαμβανομένου του Ναλάντα), το οποίο καταγράφεται λεπτομερώς στο κλασικό Κινέζικο κείμενο *Μεγάλες Καταγραφές του Τανγκ των Δυτικών Περιοχών*, το οποίο με τη σειρά του πρόσφερε την έμπνευση για το μυθιστόρημα *Ταξίδι στη Δύση* που γράφτηκε από τον Γου Τσενγκεν κατά τη διάρκεια της Δυναστείας των Μινγκ, περίπου εννέα αιώνες μετά τον θάνατο του Χσουάν Τσανγκ.

## Παραπομπές


Κατηγορία:Βουδιστές μοναχοί
Κατηγορία:Κινέζοι συγγραφείς
Κατηγορία:Εξερευνητές
Επιδότηση τύπου στο Λουξεμβούργου

Η **επιδότηση τύπου** (λουξεμβουργιανά: Staatlech Pressehëllef) δίνεται από την κυβέρνηση σε εφημερίδες στο Λουξεμβούργο σύμφωνα με το νόμο της 13ης Αυγούστου 1998, περί προώθησης του Έντυπου Τύπου. Δίνεται αυτόματα σε όλες τις εφημερίδες γενικού ενδιαφέροντος που εκδίδονται τουλάχιστον μία φορά την εβδομάδα, οι οποίες έχουν προσωπικό πλήρους ωραρίου τουλάχιστον πέντε δημοσιογράφων και σε αυτές όπου οι διαφημίσεις αποτελούν λιγότερο από το 50% της εφημερίδας.

Τα συνολικά έξοδα του προγράμματος ανήλθαν σε 7.754.499 ευρώ το 2009. Το ένα τρίτο της συνολικής επιδότησης απλώνεται ομοιόμορφα μεταξύ των χρηματοδοτούμενων εφημερίδων, με τα υπόλοιπα δύο τρίτα να αναλογούν στον αριθμό των σελίδων. Όλες οι εφημερίδες, εκτός από την κυρίαρχη *[[Luxemburger Wort]]*, εξαρτώνται από την επιδότηση τύπου για την επιβίωσή τους.

Επιπλέον, οι εφημερίδες λαμβάνουν έμμεση επιδότηση από ένα προνομιακό ταχυδρομικό ποσοστό, ένα ανώτατο όριο για την τηλεοπτική και ραδιοφωνική διαφήμιση, και ένα μειωμένο φόρο προστιθέμενης αξίας με συντελεστή 3%.

## Επιδοτήσεις του 2009

## Παραπομπές

## Βιβλιογραφία

* 

Κατηγορία:Μέσα Μαζικής Ενημέρωσης στο Λουξεμβούργο
Κατηγορία:Κυβέρνηση του Λουξεμβούργου
7 θυμοί

Το ***7 θυμοί*** είναι ελληνική ασπρόμαυρη ταινία του 2014, σε σκηνοθεσία του Χρήστου Βούπουρα και σενάριο του ίδιου, της Βασιλικής Ηλιοπούλου και του Γιώργου Κόρρα. Βασίζεται στο ομότιτλο βιβλίο του σκηνοθέτη.

Στα Βραβεία Ελληνικής Ακαδημίας Κινηματογράφου του 2015 ήταν υποψήφια στην κατηγορία του καλύτερου σεναρίου.

## Πλοκή

Ο Πέτρος είναι αρχαιολόγος και ζει στην Αθήνα. Γνωρίζει και τον Χουσάμ, έναν νεαρό Άραβα μετανάστη, με τον οποίο ξεκινούν μία θυελλώδη σχέση. Παράλληλα, συναναστρέφεται και άλλους, διαφορετικούς ανθρώπους: την Αλεξάνδρα, που ζει με την αλκοολική μητέρα της, τον Αλβανό πιανίστα Λαέρτη, τον Δανιήλ, διευθυντή τράπεζας, τον Στρατή, που επιστρέφει στην Ελλάδα μετά από χρόνια, και τον αστυνομικό Μιχαήλ, που έχει ρατσιστικές αντιλήψεις.

## Διανομή

## Παραπομπές


Κατηγορία:Ταινίες του 2014
Κατηγορία:Ελληνικές ταινίες της δεκαετίας 2010
Κατηγορία:Ελληνικές δραματικές ταινίες
Κατηγορία:Ελληνικές ταινίες συσχετιζόμενες με ΛΟΑΤ
Κατηγορία:Ελληνικές ασπρόμαυρες ταινίες
Κατηγορία:Ταινίες γυρισμένες στην Ελλάδα
Κατηγορία:Ταινίες με θέμα τη μετανάστευση
Κατηγορία:Ελληνόφωνες ταινίες
Κατηγορία:Αραβόφωνες ταινίες
Κατηγορία:Ταινίες βασισμένες σε ελληνικά μυθιστορήματα
Windows RT

Το **Windows RT** είναι ένα λειτουργικό σύστημα που αναπτύχθηκε από τη Microsoft για συσκευές tablet. Είναι συμβατό σε συσκευές με αρχιτεκτονική ARM 32 bit (ARMv7). Παρουσιάστηκε για πρώτη φορά τον Ιανουάριο του 2011 στο Consumer Electronics Show, και  κυκλοφόρησε επίσημα μαζί με τα Windows 8 στις 26 Οκτωβρίου 2012, με την κυκλοφορία τριών συσκευών που βασίζονται σε Windows RT, συμπεριλαμβανομένης της αρχικής επιφάνειας tablet της Microsoft. Σε αντίθεση με τα Windows 8, το Windows RT είναι διαθέσιμο μόνο ως προεγκατεστημένο λογισμικό σε συσκευές που έχουν σχεδιαστεί ειδικά για το λειτουργικό σύστημα από κατασκευαστές πρωτότυπου εξοπλισμού (OEM).

Η Microsoft, που προορίζεται για συσκευές με Windows RT, επωφελείται από την αποδοτικότητα ισχύος της αρχιτεκτονικής για να επιτρέψει μεγαλύτερη διάρκεια ζωής της μπαταρίας, να χρησιμοποιήσει σχέδια σχεδίασης συστήματος (SoC) για να επιτρέψει τη χρήση λεπτότερων συσκευών και να προσφέρει μια "αξιόπιστη" εμπειρία με την πάροδο του χρόνου. Σε σύγκριση με άλλα λειτουργικά συστήματα κινητής τηλεφωνίας , το Windows RT υποστηρίζει επίσης ένα σχετικά μεγάλο αριθμό υφιστάμενων περιφερειακών και αξεσουάρ USB και περιλαμβάνει μια έκδοση του Microsoft Office 2013 βελτιστοποιημένη για συσκευές ARM ως προ-φορτωμένο λογισμικό. Ωστόσο, ενώ η Windows RT κληρονομεί την εμφάνιση και τη λειτουργικότητα των Windows 8, έχει αρκετούς περιορισμούς. μπορεί να εκτελέσει μόνο λογισμικό που έχει υπογράψει ψηφιακά από τη Microsoft (το οποίο περιλαμβάνει προ-φορτωμένο λογισμικό και εφαρμογές των Windows Store ) και δεν διαθέτει ορισμένες λειτουργίες που προσανατολίζονται στον προγραμματιστή.

Το Windows RT κυκλοφόρησε σε μεικτές κριτικές από διάφορα καταστήματα και κριτικούς. Μερικοί θεώρησαν ότι οι συσκευές Windows RT είχαν πλεονεκτήματα σε σχέση με άλλες κινητές πλατφόρμες (όπως το iOS ή το Android) εξαιτίας του λογισμικού που παρέχεται στο πακέτο και της δυνατότητας χρήσης μιας ευρύτερης ποικιλίας περιφερειακών και εξαρτημάτων USB, αλλά η πλατφόρμα επικρίθηκε για το κακό οικοσύστημα λογισμικού της, το αρχικό στάδιο της αποθήκευσης των Windows και το ασυμβίβαστό του με το υπάρχον λογισμικό των Windows και άλλους περιορισμούς στα Windows 8.

Το Windows RT δεν περιλαμβάνει το Windows Media Player, αλλά υπάρχει προεγκατεστημένο το Microsoft Office 2013 Home & Student που περιλαμβάνει το Word, το Excel, το Powerpoint και όλες τις άλλες εφαρμογές του Microsoft Office 2013 Home & Student.

Κατηγορία:Microsoft Windows